Държавен вестник, бр. 82, 2025 г., стр. 3

БРОЙ  82	
Д Ъ Р Ж А В Е Н  В Е С Т Н И К 	
СТР.  3  
сътрудничество в областта на земеделието 
и храните върху принципите на равенство и 
взаимна изгода,
като признават, че укрепването на съ­
трудничеството в областта на земеделието и 
храните, включително санитарните и фитоса­
нитарните въпроси, между България и Ирак 
ще допринесе за улесняване на търговията 
със селскостопански и хранителни продукти 
между двете страни,
се споразумяха за следното:
Член 1
Цели
Насърчаване и засилване на икономическо­
то, научното и техническото сътрудничество 
в областта на земеделието и храните между 
двете страни в съответствие с действащите 
в тях закони.
Член 2
Обхват на сътрудничеството
Страните си сътрудничат и обменят знания 
и опит в следните конкретни области:
1. Растениевъдство, включително биоло­
гично отглеждане на растения и растителни 
генетични ресурси, защита на растенията и 
борба с вредителите.
2. Животновъдство, включително селек­
ция и репродукция в животновъдството, 
обмен на генетични ресурси, като българ­
ската страна може да предложи генетичен 
материал от селскостопански животни като 
говеда, овце, биволи, кози и коне. 
3. Ветеринарномедицински продукти и 
контрол на болестите по животните, обмен 
на информация относно ситуацията с боле­
стите по животните съгласно принципите на 
Световната организация за здравеопазване на 
животните (OIE) и прилагането на мерките 
на СТО/СФС. 
4. Производство и търговията с фуражи. 
5. Рибарство и аквакултури, включително 
рибовъдство, болести по рибите и производ­
ство на храни за риби. 
6. Здраве на растенията и животните и 
безопасност на храните.
7. Насърчаване на търговията със селско­
стопански и хранителни продукти и живи 
животни чрез улесняване на достъпа до 
пазара на всяка от Страните в съответствие 
с нейните действащи закони.
8. Производство, търговия и използване на 
съвременна селскостопанска техника.
9. Развитие на селските райони.
10. Съвети в земеделието.
11. Напояване в земеделието, използване на 
съвременни методи и системи за напояване.
12. Борба с и предотвратяване на опус­
тиняването, обмен на опит в областта на 
агролесовъдските системи, по-конкретно 
относно създаването на изкуствени план­
тации, с цел овладяване на деградацията 
на почвите и създаването на плантации от 
горскоплодни видове.
13. Селскостопанска наука и технологии, 
засилване на преките контакти и сътрудни­
чеството между селскостопански научноиз­
следователски институти, обмен и обучение на 
изследователи и осъществяване на съвместни 
проекти, включително в областта на биоло­
гичното земеделие и програми за адаптиране 
на земеделието към климатичните промени 
и дигитализация в земеделието. Българска­
та страна предлага да бъде разработен и 
подписан Меморандум за сътрудничество 
между Селскостопанската академия към 
Министерството на земеделието и храните 
на Република България и Изследователския 
център за научни изследвания при Министер­
ството на земеделието на Република Ирак.
14. Насърчаване на установяването и за­
силването на преките бизнес контакти между 
компании от двете страни, произвеждащи 
и търгуващи със селскостопански и храни­
телни продукти, подпомагане изпълнението 
на инвестиционни проекти в областта на 
земеделието и хранително-вкусовата про­
мишленост в България и Ирак. Насърчаване 
и подпомагане участието в селскостопански 
панаири и изложения, организирани в една 
от Страните.
Член 3
Начини за осъществяване
на сътрудничеството
Дейностите по чл. 2 се осъществяват чрез:
1. Съвместни мероприятия и дейности 
като семинари и курсове за обучение.
2. Обмен на информация и трансфер на 
експертни знания.
3. Въвеждане на нови технологии в рас­
тениевъдството, животновъдството, рибар­
ството и аквакултурите.
4. Техническо и административно сътруд­
ничество.
5. Всякакви други форми на сътрудничест­
во, договорени от Страните.
Член 4 
Разходи
Разходите за организирането и провежда­
нето на съвместни мероприятия, дейности и 
посещения съгласно настоящия Меморандум 
за разбирателство се поемат от двете Страни 
в съответствие със споразумение, което трябва 
да бъде постигнато предварително за всеки 
отделен случай. Посещенията на делегации 
се съгласуват най-малко два месеца преди 
предвижданата дата на пристигане. Разходите 
за пътуване и настаняване на изпратени де­
легации се поемат от изпращащата Страна.